CELEX: 62013CN0653
Language: mt
Date: 2013-12-10 00:00:00
Title: Kawża C-653/13: Rikors ippreżentat fl- 10 ta’ Diċembru 2013 — Il-Kummissjoni Ewropea vs Ir-Repubblika Taljana

29.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/19
            
         Rikors ippreżentat fl-10 ta’ Diċembru 2013 — Il-Kummissjoni Ewropea vs Ir-Repubblika Taljana
   (Kawża C-653/13)
   2014/C 93/30
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: D. Recchia, E. Sanfrutos Cano, agenti)
   
      Konvenuta: Ir-Repubblika Taljana
   
      Talbiet
   
   
               —
            
            
               tikkonstata li billi ma adottatx il-miżuri kollha neċessarji sabiex tiżgura l-eżekuzzjoni tas-sentenza mogħtija mill-Qorti tal-Ġustizzja tal-Unjoni Ewropea fl-4 ta’ Marzu 2010 fil-Kawża C-297/08, li permezz tagħha, il-Qorti tal-Ġustizzja ddikjarat li billi ma adottatx, għar-reġjun ta’ Campania, il-miżuri kollha neċessarji sabiex tiżgura li l-iskart jiġi rkuprat u mormi mingħajr periklu għas-saħħa tal-bniedem u mingħajr ħsara lill-ambjent, u b’mod partikolari, billi ma stabbilixxitx netwerk adegwat u integrat ta’ stallazzjonijiet għar-rimi, ir-Repubblika Taljana naqset milli twettaq l-obbligi tagħha taħt l-Artikoli 4 u 5 tad-Direttiva 2006/12/KE (1) tal-Parlament Ewropew u tal-Kunsill, tal-5 ta’ April 2006, dwar l-iskart, ir-Repubblika Taljana naqset milli twettaq l-obbligi tagħha taħt l-Artikolu 260(1) TFUE;
            
         
               —
            
            
               tikkundanna lir-Repubblika Taljana tħallas lill-Kummissjoni pagamenti ta’ penalità ta’ kuljum ta’ EUR 256 819,2 (jiġifieri EUR 85 606,4 kuljum għal kull kategorija ta’ stallazzjoni), bit-tnaqqis eventwali marbut mal-formula ta’ digressjoni proposta, mill-ġurnata tal-għoti tas-sentenza f’din il-kawża sal-eżekuzzjoni sħiħa tas-sentenza fil-Kawża C-297/08;
            
         
               —
            
            
               tikkundanna lir-Repubblika Taljana tħallas lill-Kummissjoni somma f’daqqa li l-ammont tagħha jirriżulta mill-multiplikazzjoni ta’ ammont ta’ kuljum ta’ EUR 28 089,6 bin-numru ta’ ġranet ta’ persistenza tal-ksur, mill-ġurnata tal-għoti tas-sentenza fil-Kawża C-297/08 sad-data ta’ meta tingħata s-sentenza għal din il-kawża;
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   L-Italja ma adottatx il-miżuri neċessarji sabiex tiżgura l-eżekuzzjoni tas-sentenza mogħtija mill-Qorti tal-Ġustizzja fil-Kawża C-297/08. Is-sanzjoni proposta (pagamenti ta penalità ta’ kuljum u somma f’daqqa) hija adatta għall-gravità u għat-tul tal-ksur u tieħu inkunsiderazzjoni n-neċessità li jiġi ggarantit l-effett dissważiv tas-sanzjoni sabiex jiġu evitati r-reċidivi.
   
      (1)  Direttiva 2006/12/KE tal-Parlament Ewropew u tal-Kunsill, tal-5 ta’ April 2006, dwar l-iskart (ĠU L 114, p. 9).